bavarian-nlp/barwiki-20250901 huggingface dataset:
Fuaßboi-Eiropamoastaschaft 2008

Die Fuaßboi-Eiropamoastaschaft 2008 (UEFA EURO 2008) wead vom 7. bis 29. Juni 2008 in Östareich und in da Schweiz austrong. Es spuin 16 Nationalmannschaftn zeascht in da Gruppnphase in vier Gruppn und danoch im K.-o.-System genganander. Da Eiropamoasta 2008 is am End im Final am 29. Juni in Wean Spanien genga Deitschland worn.
Mannschaftn.
Fia de Qualifikation zua EM san insgesamt 308 Spui austrang worn. 50 vo de 52 Mitgliedslända vo da UEFA ham 14 vo de 16 Startplätz fia de EM 2008 ausgspuit. Östareich und de Schweiz warn automatisch qualifiziert. De Auslosung hot dann de foigende Gruppneiteilung fia de Vorrundn ergem:
Ergebisse vo da Vorrundn.
In da Vorrundn spuid in de Gruppn amoi jeda gegn jedn, aus de Ergebnisse wead a Tabejn gmocht (3 Punkte fia an Sieg, an bei am Unentschiedn). Bei gleicha Punktzoih is de direkte Begegnung vu de punktgleichn Mannschaftn ausschlaggebnd fia'd Platziarung, nochhea eascht des Vahejtnis vo de Diarln. De easchtn zwoa stengan im Viatlfinale.
Viertlfinals.
In de Viertlfinals hot si Deitschland mit Drei zu zwoa geng de Portugiesen durchgsetzt, da Bundestraina Jogi Löw hot a Roatsperre vo seim Spui geng de Östareicha ghabt. Im zwoaten Viertlfinale ham de Türkn nach am Tor vo de Kroatn in da letztn Minutn vo da Valängerung wie de Valiera ausgschaut, aber sie ham glei drauf den Ausgleich gschafft und des Elfmeta-Schiaßn gwunna. De Russn ham geng de Niadalända eascht kuaz voam End vu de 90 Minutn in Ausgleich hinemma miassn, ham si duach des owa ned ausm Konzept bringa lossn und in da zweitn Valängarungshejftn mit zwoa Goi des Spui entschiedn. Im letztn Viatlfinale zwischn de italienischn Weidmoasta und de Spania san eascht im Elfmetaschiaßn Tore gfoin, wobei da spanische Goli zwoa Ööfa hitn hod kina, da italienische netta an.
Hoibfinals.
In de Hoibfinals hot Deitschland geng de Türkei 3:2 gwunna, dabei is zu längane Untabrechunga bei da Fernsehübatragung kemma. Russland hot geng Spanien 0:3 verlorn.
Finale.
Im Final hot Spanien geng Deitschland nach am guat gfiartn Spui mit 1:0 gwunna.
Eiropamoasta.
Des woa fia de Spania da zwoate Titl noch 1964. Da Eiropamoasta-Kada bestehd aus:
Torhüta: Iker Casillas, Andres Palop, Pepe Reina
Vateidiga: Raúl Albiol, Fernando Navarro, Carlos Marchena, Carles Puyol, Joan Capdevila, Sergio Ramos, Álvaro Arbeloa, Juanito
Mittlföd: Andres Iniesta, Xavi Hernández, Cesc Fabregas, Santi Cazorla, Xabi Alonso, Marcos Senna, David Silva, Ruben de la Red
Stüama: David Villa, Fernando Torres, Sergio García, Daniel Güiza
Träna: Luis Aragones
Watschndanz

Da Watschndanz oda Watschnplattla (dt. "Watschentanz, Watschenplattler") ghead ned za de Voikstänz. Des is a Gaudidanz, wo Onfang vom 20. Joahrhundat entwicklt woan is und wo Figurn vom Schuahplattler enthoidn duat. Ea wead oft nua vo Buama ausgfiat, de wo scheinboar um a Diandl rivalisian.
Da Watschndanz is da bekannteste Gaudiplattla. Ea wead gwenlich ois reina Buamatanz ausgfiahrt. Zua Gaudi des Publikums kemma manchmoi Diandln ois Stimmungsmocha dazua, de wo jo da Grund fia des Watschnduej san. Da Watschndanz baut aufm "Reit-im-Winkler" Plattler auf. Dazua kemman dann no Figurn wia des Obwatschn vum Rivoin. De Schläg wean simuliart. Da gschlogene Bua eazoagt duach Klatschn des Gereisch. Wei des Publikum aufn Schläga schaut wead des gor ned registriat und es schaut echt aus, wanns guad gmocht wead.
Gschicht.
Wer an Watschtanz erfundn hod, is umstrittn. Karl Horak, a bekannta Foascha vum Schuahplattln hod gschriem, dass zwoa Mitglieda vom "Taubenberger" GTEV Taubenberger (Gebirgstrachten-Erhaltungsverein) in Hoizkirchn (Holzkirchen) an Watschntanz entwickelt hobn. Danoch soi da Watschnplattla 1907 zan earschtn Moi in Reichahoi aufgfiahrt woarn sein. Noch Gerhard Maier is da Watschndanz 1910 vo dena Komikarn Hans Graf und Hansi Feil ois Kabarettnumma entwicklt woan, und zwoar fia Touristn ois Satire auf'n Schuahplattler.
Da Watschdanz is 1925 zum earschtn Moi vo de Trachtnverbänd ois Hoibstoarkntanz verbotn worn. Aa heit wead da Watschnplattla vo de Trachtnverbänd ned gean gsegn, wei ra mit Brauchtum nix zan doa hod und wei de Bayern ois hoibstoarke Doaftrottln zoagt wern. Deshoib is da Watschdanz nimma so oft zum Segn. Nua bei Foschings- und Jux-Veranstoitungen wead a imma wieda gean aufgfiaht. In dena "Richtlinien zur Trachten- und Heimatpflege" (1975) von dena "Vereinigte Bayerische Trachtenverbände" stäht: "Abgelehnt werden solche Tänze (z. B. "Watschenplattler") die in ihrer Art unnatürlich wirken, nur einer einfältigen Gaudi dienen und das Ansehen bayerischen Brauchtums beeinträchtigen."
Verwondtschoft.
Da Haberertanz is aa entfernta Verwondta vum Watschndanz, a Plattla bei dem stoarke Aggressiona ausglebt wean.
Rednsoart.
"Watschdanz" oda "Politscha Watschndanz" steht im ibatrognan Sinn fia gegnseitige Schuidzuaweisunga.
Haberertanz

Da Haberertanz is a haftiga Schuahplattler (Schuhplattler) bei dem stoarke Aggressionen ausglebt wean. Er soi um 1900 entstandn sein und wiard nua vo Burschn tanzt. Beim Haberer stäht ned des Wearbn um des Diandl im Vordagrund sondan de Bedrohung von dena Rivoin.
Beim Haberertanz wean Hassgfui ausdruckt. Es wean Grimassn gschnittn, de Faust zoagt, auf'n Hintan gschlogn und sogoa Messa zogn. Im friahn 20. Joahrhundat soi dabei eftas Bluad gflossn sein.
Verwaundtschoft.
Da Watschntanz is aa entfernta Verwaundta vum Haberer.
Fluxbox

Fluxbox is a "Fenstamanager" wo da Quellcode auf Blackbox 0.6.1 basiad und fias X Window System in Unix-artige Betriebssysteme is. Im Gegnsotz zu Blackbox wead Fluxbox nu aktiv weidaentwickld.
Da Fenstamanager is bsundas fia Rechna mid wenig Oawatsspeicha und/oda schwoche CPU-Leistung docht. Do wead a meistens ois modeane Oidanativn zu de weid vabreitetn Manager wia Gnome und KDE gnutzt. Fluxbox wead a geschätzt, weis de meistn Owenda ned ois so aufblosn oda ibalohn segn.
Wega seine Wuazln is de meisde Konfiguration mid dea vo Blackbox kompatibel, dass ma mid beide Systeme schnej zrecht kimmd. Voa oim Themes san, bis auf a boa Eaweitarungen vo Fluxbox, voiständig untaananda ausdauschboa.
Mucknbatscher

A Mucknbatscher, aa Floingdatscha, Fliangduscha, Fluingklatscha oda Fliangbracka is a Drum aus Blastik oda Leda zum Daschlong vo Fliang, Muckn, Schnogn, und andere kloane Krabbeviecha.
Funktion.
Wemma a Muck daschlong wui, na huid ma gscheid aus und haut mitm Batscher schnoi auf dia Muck nauf. Dabei druckts bei der ois zam, dass doad is.
Es gib awa mitlawei o Mucknbatscher mit Elektro-Funktion. Do funktioniad des a weani andast: Bei dera weat des Viech mit am Strom, der wo aus a Batterie kummt reglrecht gruit.
Oartn.
Friaras hods no Muckenbatscher aus Leda mit am Hoizstü gem, wo voan a Drum aus Leda hignoglt is. Heit wern aba moastns bloß no wejchane aus Blastik mit am netzfeamign Drum gnomma. Des hod mearane Grind:
Anekdodn.
"De Oberpfäizer san imma obenaaf do hilft a koa Fliangdatscha!"
- Ausgsprochen (bei am Besuch) duach: Generalvikar Fritz Morgenschweiß (Regensburg).
Landla (Musi)

Landla oda Landler moant sowoi an boarischn Voiksdanz ois aa a Melodie im langsama 3/4 Takt noch dea wo aa danzt wead.
Da Landler is a meateiliga, uaspringlich improvisiarta Poarrunddanz, bei dem wo vui gsunga, gjodlt, klatscht und gstampft wead. De bekanntestn Landla san da Schuahplattla und da Steirische. Mit mea Tempo is ausm Landla da Draaha entstandn und mit no mea Tempo spoda da Weana Woiza.
Aa klassische Komponistn wia Franz Schubert, Ludwig van Beethoven und Anton Bruckner hom Landla-Musi gschriebm.
Gschicht.
Umara 1500 san scho de easchtn Buidln vom Landla-Danz gmoit worn.
Da Landla hoasst woarscheinli Landla, wei er ausm "Landl" kimmt, des is a Region in Obaöstarreich, de ma heit s Hausrukfiadl nennt. Vo do hod a si in ganz Östarreich, Bayern, Schweiz und Slowenien ausbroadd.
Bis eppa 1800 wor da Landla so vabroadd, dass man oanfoch "Danz" gnennt hod. Um de Zeit is a da Begriff "Landla" entstandn. Da Landla hod de Entwicklung vo vui andan Dänz beeinflusst. Ausm Landla hod si beispuisweis da Draaha und da Weana Woiza entwicket.
Linus Torvalds

Da Linus Benedict Torvalds (* 28. Dezemba 1969 in Helsinki, Finnland) is da Erfinda vom Linux Kernel, wo a bis heid entwickld und kooadiniad.
Sei Lem.
Ea is ois Sohn vo da Anna und vom Nils Torvalds geboan und nochn Linus Pauling gnennt woan. Sei Familie kead zua schwedischsproching Mindaheit in Finnland, sei Voda Nils woa in de 1960a und 1970a Joa a aktiva Kommunist gwen. Torvalds hod ob 1988 de Universitet Helsinki bsuachd.
Do hoda 1991 auf seim "80386" ogfanga, untam Betriabssystem Minix an Terminalemulator zum schreim. As Zui davo woa, dass a si bessa auf de Unix-Rechna seina Uni eiwähn hod kinna. Wira in den Terminalemulator no an Zuagriff aufs Dateisystem vo Minix eibaut hod und auf sei Diskettnlaufweak zuagreifa woid, is da Plan entstandn, a richtigs Betriebssystem zum entwickln.
Am 25. August 1991 hod da Linus in da Newsgroup com.os.minix sei Voaham okündigt. Am 17. September 1991 hod a dann Linux 0.01 auf am effentlichn FTP-Server zua Vafügung gstejd. Da Quejtext fias neie Unix-Betriabssystem hod 241 KB umfosst und as Makefile woa 96 Zeilen long. Dabei woa an nu a Shell und a boa Tools wia da GNU C-Compiler ois Binärdatein. Seit da Version 0.99.10 städ Linux unta da GNU General Public License.
Torvalds hod merane Joa mid seina Frau Tove und seine drei Dechda Patricia Miranda (* 1996), Daniela Yolanda (* 1998) und Celeste Amanda (* 2000) in Santa Clara, Kalifornien glebt, bis 2004 ind Nachn vo Portland, Oregon zogn han. Vom Feba 1997 bis Juni 2003 hod a bei da Transmeta goawad und is jetz bei da "Linux Foundation" ogstejd, um hauptberuflich an da Weidaentwicklung vom Linux-Kernel zum owadn.
Sonstigs.
Da Asteroid "9793 Torvalds" is noch eam gnennt woan.
Landkroas Ebersberg

Da Landkroas Ebersberg (amtli: Landkreis Ebersberg) liegt im boarischn Regierungsbeziak Obabayern. Ea gheat zua Region Oidbayern. In dera Gengad werd boarisch gred.
Ebersberg is de Kroasstod vom gleichnamign Landkroas. De nachstn Orte san Grafing bei Minga, Kirchseeon und Stoanaring. De bayrische Landeshaptstod Minga ist 32 km entfernt und mit da S-Bahn (S4) erreichba. Rosnham und Wassaburg am Inn san etwa gleich weit entfernt. Da nerdlich vo Ebersberg glenge Ebersberga Forst ist oans da greßten zusammahengadn Woidsticken in Deitschland.
Heagod

Da Heagod is in kristlichn Religion da Jesus Christus. Des boarische Woat deaf ma owa auf Hochdeitsch ned woatwöatlich mid "Herrgott" iwasezn, wai ma do glaum kant, das da Godfota gmoand sei kintad. In de boarischn Dialekt is owa mim Heagod oiwai da Jesus gmoand. Teiwais wiad des Woat sogoa ois Sinonim fia's Kruzifix fawent. A Baischbü dafia is da Brauch, das fria in de Bauanhaisa in oam Ek fu da Schdum a Kruzifix ghengt is und des Ek daun Heagodswüngi ghoassn hod.
trohtin.
De easchdn kristlichn Text, de wo im frian Mitloita auf Oid-Boarisch gschrim woan han, fawendn oft as Woat "trohtin" oda "truhtin", wos wöatlich "Hea", "Heascha" oda "Fiara" hoast. In denane Text wiad des Woat ois iwasezung fum Lodainischn "deus" fawent, oiso Got. In aundane oidhochdeitsche Text wiad "truhtin" a ois Iwasezung fum lodainischn "dominus" oiso "Hea" fawent, wobai ma owa ned genau song kau, ob do da Godfota gmoand is oda sei Su da Jesus Christus. Neta aus kloane Indizien kau ma oblaitn, das unta dem oidboarische Woat schau domois eha da Jesus gmoand woa.
In da oidboarischn Exhortatio ad plebem christianam wiad zan Baischbü iwa's Gebed fum "Fota Unsa" (doat Lodainisch: orationis dominice, Oid-Boarisch: des fraono capetes) gsogt, das des fum "truhtin" söwa ois Gebed festglegt woan is (der truhtin selpo za gapete casazta). Damid is owa aus teologischa Sicht kloa da Jesus gmoand, dea sowoi im im Matthäusevangelium () ois wia a im Lukasevangelium () as Fota Unsa de Glaibign zan betn auschoft.
Im oidboarischn Petrusliad fu Fraising kimd des Woat "trohtin" a nu amoi fia und zwoa wiad doat gsogt, das da "trohtin" in Heiling Petrus de Gewoit gem woan is, das ea entscheitn kau, wea ins Hümireich kimd und wea ned. Des beziagt so kloa auf de Schdö im Matthäusevangelium, wo da Jesus in Simon Petrus in Schlissl fia s'Hümireich gibt 
Lodain (Vulgata): "et tibi dabo claves regni caelorum et quodcumque ligaveris super terram erit ligatum in caelis et quodcumque solveris super terram erit solutum in caelis"
Iwasezung: "und dia gib I de Schlissl zan Hümireich und des wos zu fabindst auf da Ead soid fabundn sei im Hümi und des wos du auflest auf da Ead soid aufglest sei im Hümi."
Damid wiad des Woat "trohtin" a zwoat's Moi kloa mim Jesus asoziiad und ned mim Godfota.
Eduardo Galeano

Da Eduardo Hughes Galeano (* am 3. Septemba 1940 in Montevideo, Uruguay; † am 13. Aprü 2015 ebndo) woar a uruguayischer Schoanalist, Essayist und Schriftstölla. Seine Schriftn a Mischzaangung vu mearare Literatua-Gottungen und san in vüü aundare Sprochn üwasetzd woan. Ea söiwa hod si dagen gweahd, dass ma eam an Historika nennd, ea hod owa gschriebn, damid a an gschichtliche Sochn voa oim vu Lateinamerika erinnan kau.
Ea hod ois ana vu de Vafechta vu da Dependenztheorie auf da litararischn Seitn goitn und si duach a kloare, oafoche und gwitzde Sproch auszeichnt.
Sei Lem.
Da Galeano is aus ana vu Eiropa obstaummendn, katholischn Familie aus da Mittlklass kumma. Sei Traum ois Kind, dass a a Fuaßbolla wiad, is in maunche Schriftn außazumlesn. Mid 14 hod a a easchte politische Karikatua an'd "El Sol" vakauft, d'Zeidung vu da uruguayischn sozialistischn Paatei.
Mid 20 is a bei da "MARCHA", ana Zeidschrift fia Kuitua und Politik, bei dea aa da Mario Vargas Llosa und aundare bekaunnte Leid schau midgschrim haum, da stövatretnde Schefredaktea woan; späda hod a si aa bei aundare linkspolitische Bladln eibrocht.
Sei wichtigsts Weak is in seina easchtn Fossung 1971 außakemma: "Las venas abiertas de America Latina" (haaßt „de offenen Adan vu Lateinamerika“) setzt si mid da Gschicht vu dem Kontinent ausanaunda und zaagt voa oim de kolonialheaschoftlichn Struktuan in neicha und oida Foam auf. Des Weak wiad in da linksgrichtetn Populäakuitua gean zitiad (wia vu da argentinischn Ska-Band Los Fabulosos Cadillacs) oda eawähnd (wia vu da mexikanischn Punk-Band Tijuana No!).
1973 hod si in Uruguay s'Militäa zua Mocht putschd, drum is a im 76a-Joa noch Spanien ins Exüü gaunga, wo a bis zum End vu da Militäadiktatua vu Uruguay blim is. Üwa de Zeid und s'System vu dea Epochn hod a si gäißat, dass Leid eigspead woan san, damid de Preise frei sei hom kinan. Seid 1985 lebt a wieda in da Hauptstod vu seim Hoamadlaund. Wia da Tabaré Vázquez 2004 noch seim Sieg bei ana Woih ois easchta Linka d'Mocht in Uruguay üwanumma hod, hod si da Galeano glei hinta eam gstöd und des mid am Beitrog fia s'Bladl "The Progressive" kloa gstöd. Ea hod außadem d'Unobhängigkeitsbewegung vu Puerto Rico untastützd.
2007 hod a sein Lungenkrebs eafoigreich oparian lossn.
Im Aprü 2015 is a im Oita vo 74 Joahr in seina Heimatstod Montevideo gstorbn.
Naa

Naa (dt.: "nein", engl. "no") sogt ma, wen ma irgend a Frog negativ beantwoatn wui.
Beispui: "Gehst heit mit ind Wirtschaft? - Naa, i muass no oarwadn."
Dobbede Vanaanung.
Im Boarischn und in andere Dialekt gibts dia dobbade Vanaanung.
Beispui: "Des mocht koa Mensch ned!"
Do bedeits owa, net wia im Deitschn, dass des koana mocht.
Oda: " Des moch i jo gor nia ned "
Des bedeit, doss des fia mi gor ned in Froe kimmt!
Fimffache Vanaanung.
Ois Extrembeispui gibts no de fimffache Vanaanung:
 "Bei uns hod no nia ned koana koa Bia ned drunga!"
De Bedeitung dodabei is in dem Foi olladings genau de umkeahte wia bei da dobbedn: De Aussog is, doss olle ohne Ausnahm a Bia drunga hom. Ma muass umbedingt aufn Kontext schaung und zwischn de Zein lesn, damit ma woaß wos gmoant is, sunst kimmst leicht durchanand.
Theoretisch kannt ma des no weida steigan ohne doss se de Bedeitung vaändat, oba dann weasd deppad.
Keapasproch.
In vui Lända wead naa duach a Kopfschillan zoag. In ondare macht mas durch a zruckziacha vo da Stirn, in Asien mit am Nickn, wos na oft foisch vastonna wead.
Konqi

Da Konqi is as Maskottchen vo da freien Desktopumgebung KDE und stejd an Drachn doa. Da Nam is vom Webbrowser und Dateimanager Konqueror obgleit woan. Erstäjd hodn da Spatz Stefan.
As weibliche Pendant is as Drachenweibal Katie, des vo Agnieszka Czajkowska entworfn woan is. Es is as Maskottal vom KDE-Women Projekt.
Landkroas Aichach-Friedberg

Da Landkroas Aichach-Friedberg (amtli: Landkreis Aichach-Friedberg) liegd im Ostn van bayrischn Regiarungsbeziak Schwoom, ghead owa vo da Sproch hea za Oidbayern.
Politik.
Kroasdog.
Siezvateilung im Kroasdog:
Haindling

Haindling is a Musigruppm, wo da Hans-Jürgen Buchner 1983 grindd hod und vo wo ra da Kopf is. De Gruppn greift auf vui Genres zruck: vo Pop iaba Jazz bis zua boarischen Voiksmusi. Da Nam vo dera Gruppm kummt vum Ort Haindling in da Gmoa Geiselhering in Niedabayern.
Haindling spuit Pop-Musi, de wo stork vo Jazz und boarischa Voiksmusi inspiriat is. Da Buchner interessiat si oba aa fia exotische Instrumente und Voiksmusi aus da ganzn Wejd. So kemman aa Klangfoign aus da ganzn Wejd bei Haindling vor.
De Texte vo Haindling san moast boarisch. Da Buchner wui damit ausdriackli de boarische Mundart vorm Aussterm bewohrn.
Sei "Bayern" Hymne aus'n Album "Zwischenlandung" (1998) is scho zum Kult worn. Vo vuin Gruppn nochgspuit gibts davo a lustige Zsammschnitte, de duach Youtube sehr bekannt worn san. Besondas beliabt is aa "Rammstein" Video mit'n Haindling-Ton.
Bayern, des samma mir,
Bayern und des bayerische Bier!
Bayern und des Reinheitsgebot,
des is unser flüssiges Brod!
"(Zitat: Haindling, Bayern)"
2006 hod ea in Zsammorwat mitn Heafunkprogramm Bayern 1 a Hymne fia sei niedaboarische Hoamat gschriem.
De Kappejn.
De Band hod vo da Grindung bis 1999 in foigenda Besetzung gspuit:
Seither hom da Heinz-Josef Braun, da Rainer Kürvers und da Roald Raschner de Bande valossn. Etz spuin:
Textspui.
Mo mah du.
&lt;poem&gt;
A Pata steht am Wiesnrand 
und hod a Sensn in da Hand. 
Ea miassat etz des Gros wegschneidn, 
aba miad issa und losst se treibm. 
Do kimmt a oida Mo dahea, 
der Pata schreit: »Mo, do gehst hea! 
Du nimmst da etz de Sens in d Hand 
und mahst de Wiesn bis zum Rand!« 
Der Mo schreit: »Ja, wer bin (d)enn i??« 
Der Pata lacht und legt si hi: 
»hahahahahahahaha!«
Hey, Mo! 
Mo, mah du! 
Nana, Pata. 
Pata, mah du! 
Ja, maht denn a Pata aa? 
Ja, maht denn a Pata aa? 
Sog Mo, maht denn a Pata aa? 
Na Mo, a Pata, der maht ned. 
A Pata, der maht ned. 
&lt;/poem&gt;
Du Depp.
&lt;poem&gt;
Du Depp, du Depp, du Depp, du deppada Depp du, du deppada Depp du, Depp du, schau di do o!
Du Depp, du Depp, du Depp, du deppada Depp du, du deppada Depp du, Depp du, schau di do o!
Vo hundat Meta ko ma scho erkenna, do kimmt a Depp dahea!
Vo weidem scho kon a jeda sehng, schau hie, des is a Depp!
Vo hundat Meta ko ma scho erkenna, schau hie, do kimmt a Depp dahea!
Vo weidem scho siegt a jeda Depp: oh, des is a Depp!
&lt;/poem&gt;
Hans-Jürgen Buchner

Hans-Jürgen Buchner (* 27. Dezember 1944 in Bernau bei Berlin) is a bayrischa Musika und Komponist. Er is da Kopf vo da niedabayrischn Musigruppm Haindling. Ea schreibt vui vo seine Liadtexte auf boarisch.
Im Geislhearinga Ortstei Haindling hot a a 300 Joa oids Wirtshaus kafft und saniat. Etz weads ois Wohnhaus, Weakstott und Musikstudio gnutzt. Ea und sei Frau Ulrike Böglmüller betreim do aa a moastaliche Keramikkunst.
Grafenwöhr

Grafenwöhr oda Groafawehr is a Stod im obapfoiza Naistadl.
Geografie.
Ausdehnung vom Stodgebied.
As Stodgebiet streckt si iewer Grafenwöhr, Bruckendorfgmünd, Dorfgmünd, Gößenreuth, Hammergmünd, Hütten, Josephsthal, Kollermühle, Moos und Rosenhof.
Gschicht.
D' Stodgrindung is erfolgt im Joa 1361. Bis 1421 woa Grafenwöhr unter da Herrschaft von de Landgrafen von Leuchtenberg, bis 1621/28 kurpfälzisch, un danou boarisch. Bis 1900 hat d Stod blos 900 Einwohna ghabt, danou unter dem Einfluss vom Truppmübungsploz in da Naicht (gegründet 1908) wirtschaftlicher Aufschwung. Schwere Bombardierunga im April 1945 hom gsorgt fia a fast kolmplette Zerstörung vo Grafenwöhr. Der Truppmübungsploz wird heit von der US Army gnutzt.
Städtepartnaschaftn.
Seit 1995 bsteht a Städtepartnaschaft mit Grafenwörth (Österreich).
Wirtschafd un Infrastruktur.
Ansässige Unternehmen.
Grafenwöhr lebt haptsächli vom Truppenübungsplatz. Dea is a wichtiga Wirtschaftsfaktor vo da Region und biatt mehra wia 3600 Personen an Arbatsplotz.
Im „Grinderzentrum Grafenwöhr-Eschenbach-Pressath“ tuan s Existenzgrinder berotn.
MPlayer

Da MPlayer is a Media-Player dea unta da freien GNU General Public License sted. Seine Stärkn san de groaße Format- und Plattform-Kompatibilität.
As Programm laft unta andam auf Linux, seim Urspungssystem, Windows, MAC OS X, DOS, FreeBSD, und nu vui mera. Ea untastützt an Haufa Video- und Audio-Codecs, drunta a einige plattfoamexklusive wia an Windows Media. Zuasätzlich kona a nu DVB und, duach a sea guade Fehlertoleranz, a kabutte Dateien ospuin. Da Player braucht koa Installation und hob so koa Problem mid installierte Codecs.
Mühlhiasl

Da Mühlhiasl, Johann (Johannes) Lang oda Matthias Lang (* 16. Septemba 1753; † 1805 in Zwiesl), wor a Weissoga und Prophet ausm Boarischn Woid, deswegn hod man a Woidprophet gnennt. Ea guit ois boarischa Nostradamus. Es is umstrittn, ob a wiaklich glebt hod, deshoib woass ma a gor ned genau wia a ghoassn hod. De Weissogunga san - wissenschoftlich gsegn - aa frogwiadig, ghearn oba zua boarischn Voikskuitua. Wia bei oin Prophezeiunga ko ma hintahea imma vui eineinterpretian.
Weissogunga.
Zum umstrittanan Weat vo Prophezeiunga a Zitat vum Goethe: "Seltsam ist Propheten Lied / Doppelt seltsam, was geschieht.«
Saggsn

Da Freistoot Saggsn oda Freistoot Saxn (amtli: Freistaat Sachsen, Obasorbisch: "Swobodny stat Sakska") is a Bundesland im Ostn vo Deitschland. Noch da Wiedavaoanigung is as Bundesland Saggsn am zwoarazwanzigstn Juli 1990 in Meißen grindd worn. Des Bundesland grenzd im Westn on Thüringen, im Sidwestn on Bayern, im Ostn on Poin, im Noadn on Brandnburg und im Noadwestn on Sachsen-Anhalt. De Haptstod vom Bundesland is Dresdn, ondane wichtige Städt san zum Beispui Leipzig oda Chemnitz. Regiad wead Saggsn vo da CDU.
Gschicht.
Bis Novemba 1918 wor Saggsn a Kinereich. Da Friedrich August III., da lezde Kini, hod am 13. Novemba 1918 obdonkn miassn. Dobei soi a gsogt hom: „Nu da mochd doch eian Drägg alleene.“ ("Na, donn mochts enkan Dreeg aloa!")